Canon Ixus

**Digital IXUS** estas la nomo en Eŭropo kaj Sudorienta Azio por serio da ultra-kompaktaj ciferecaj fotiloj de Canon. En Ameriko, ĝi estas nomita **PowerShot Digital ELPH** kaj en Japanio, **IXY Digital**.

Ĝia dezajno estas tre simila al la iama tre populara linio Canon IXUS/IXY/ELPH de Advanced Photo System (APS)-film-fotiloj.
eta|dekstra|240ra|Originala Canon Ixus

## Historio 
Antaŭuloj de la Digital IXUS inkluzivas la PowerShot S10 (marto 1999). La tiamaj linioj PowerShot A kaj S estis faritaj tiom malgrandaj kiom ebligis la tiutempa teknologio http://www.dpreview.com/reviews/canons10/, kaj montris la bezonon de malgranda bonkvalita cifereca fotilo. Canon altigis sian sperton pri malgrandaj kvalitaj film-fotiloj, interalie la malnova APS IXUS, por enmarketigi pli malgrandajn fotilojn ol iu ajn kapablis fari tiutempe (la unua Digital IXUS estis la plej malgranda tiam havebla 2MP http://www.dpreview.com/reviews/canondigitalixus/) kaj reuzis la popularan markon IXUS/IXY/ELPH: *" La DIGITAL IXUS kunigas la premiitan dezajnon de la IXUS de Canon kun la cifereca teknologio de PowerShot."* http://www.dpreview.com/news/0005/00051701canonixus_announce.asp

La unua IXY Digital (junio 2000) havis tiutempan laŭnorman ciferecan teknologion de Canon en korpo simila al tiu de la IXY 320 APS fotilo.

La plej maldikaj modeloj komence de 2003 kaj 2004, kaj la transiro de CompactFlash (CF)-kartoj (PowerShot S modeloj) al multe pli malgrandaj Secure Digital (SD)-kartoj (PowerShot SD modeloj), estis respondo al la linio de ultra-maldikaj kompaktoj de Casio Exilim. Multaj fabrikantoj tiutempe komencis fari pli maldikajn kompaktojn.

La nuntempaj elstaraj modeloj de la serio Digital IXUS estas la SD800 IS/Ixus 850 IS (7.1MP, 3.8× zomo, DIGIC III, bild-stabiligo) http://www.dpreview.com/news/0609/06091403_canon_sd800is.asp kaj la SD900/Ixus 900 Ti (10MP, 3× zomo, DIGIC III) http://www.dpreview.com/news/0609/06091404_canon_sd900.asp, ambaŭ aperintaj en septembro 2006.

La SD1000/Ixus 70, lanĉita en februaro 2007, estas la plej malgranda cifereca fotilo kun zomo iam fabrikita de Canon.

## Modeloj de Digital IXUS 
La samaj modeloj de fotiloj estas lanĉataj en Eŭropo, Usono/Kanado kaj Japanio sub malsamaj nomoj. La fotiloj mem estas similaj inter si krom la antaŭa faco, laŭ la part-listoj. La Canon modelo sube estas kohera kun la marko-nomoj.

Ĉiuj modeloj uzas litiajn-jonajn bateriojn kies dezajno estas propra al Canon, kvankam triulaj ekvivalentoj estas facile haveblaj.

Ĉiuj modeloj uzas filtrilon RGBG Bayer (krom la originala Digital IXUS, kiu uzas filtrilon CYGM http://www.dpreview.com/reviews/canondigitalixus300/) de CCD-aj sensoroj fabrikitaj de Sony. Bildoj registriĝas laŭ JPEG-formato. Dosieroj de krudaj (en:"Raw") bildoj ne estas alireblaj.

# La PC1001 estis vendita kiel "Digital IXUS," "IXY Digital" kaj "PowerShot S100 Digital ELPH."

## Akcesoraĵoj 
* **Ixus:** AW-PS200 ĉia-vetera ujo http://www.dpreview.com/news/0005/00051702canonixus_handson.asp
* **Ixus 330:** WP-DC500 akvo-imuna ujo
* **Ixus 400/430/500:** WP-DC800 akvo-imuna ujo
* **Ixus i:** AW-DC10 ĉia-vetera ujo
* **Ixus 50:** AW-DC30 ĉia-vetera ujo
* **Ixus 800 IS:** WP-DC5 akvo-imuna ujo
* **Ixus 70:** WP-DC13 akvo-imuna ujo
* **Ixus 70:** HF-DC1 fulmlumilo

## Softvaroj 
* Canon Digital Camera Sotware Starter Guide Disk (plurlingva gvidilo)

### Windows 
* Canon Utilities: ZoomBrowser EX, PhotoRecord, PhotoStitch, TWAIN/WIA pelilo, Apple Quicktime

### Mac OS 
* Canon Utilities: ImageBrowser, PhotoStitch

## Konataj problemoj 
Canon konsideras, ke la sekvaj problemoj montras mankojn kaj plej ofte riparos aparatojn kun tiuj specifaj mankoj senpage post la garantia periodo. Oni tamen devas certiĝi ĉu specifa riparservo faros riparon por la posedanto.
* Estas cimo en la firmvaro kiu povas provoki ke la Ixus 400 (kaj eble aliaj fotiloj kun la sama firmvaro) afiŝas mesaĝon 'Memorkarto eraro' kiam la fotilo estas uzata dum iom da tempo. Spite al la mesaĝo, la memorkarto ne nepre estas malbona. Haveblas priskribo de la riparo  kiu resumiĝas al eligo de la interna kaj ekstera baterioj samtempe por restartigi la fotilon.
* Multe da fotilo-modeloj de pluraj fabrikantoj uzas CCD-on de Sony, kiu emas al paneo. Canon faris ĝeneralan revokon en la fino de 2005 http://news.digitaltrends.com/article8651.html de koncernaj modeloj kaj serio-numeroj. Modeloj de la serio Ixus estas la v3, II kaj IIs.
Kiel ĉiuj kompaktoj kun zoma lenso, la serio Ixus povas suferi lensajn erarojn, se la lenso ne povas al- kaj el-zomi. En fotiloj de Canon, tio aperas kiel "E18 eraro".

## Referencoj 
* Digital Camera Product Reviews/Previews (Digital Photography Review)
* Digital Camera Museum: ELPH/IXUS/IXY  (canon.com)
* Digital Ixus Fanseite (Germana kaj Angla)

## Internaj ligiloj 
* Canon
* Canon PowerShot G
eta|240ra|Canon Digital Ixus 430.
* Antaŭrigardilo (fotilo)
* Baterio
* Cifereca fotilo
* Cimo (komputscienco)
* Fotilo
* JPEG
* Lenso (optiko)
* Mac OS X
* Pelilo
* Litia-jona baterio
* USB
* Vindozo
* Zomo

## Eksteraj ligiloj 
* Oficiala retejo de Canon
* Digital Compact Cameras  (Canon Europe)
* Fixing the 'Memory card error' on the Canon IXUS 400/S3  (willj.net)
* Elŝuta paĝo de Canon 

Kategorio:Fotiloj
Kategorio:Canon